29/01/2021 | Administración LocalMunicipal
Ribeira
Resolución de concesión definitiva das axudas para a reactivación económica e social do concello de ribeira, PEL-Reactiva

ANUNCIO: RESOLUCIÓN DE CONCESIÓN DEFINITIVA DAS AXUDAS PARA A REACTIVACIÓN ECONÓMICA E SOCIAL DO CONCELLO DE RIBEIRA, PEL-REACTIVA. O Alcalde do Concello de Ribeira emitiu un decreto o día 25 de xaneiro de 2021 co seguinte contido: “A Xunta de Goberno Local de data 30 de decembro de 2020 aprobou a concesión provisional das axudas para a reactivación económica e social do Concello de Ribeira. Dito acordo foi publicado no BOP da Coruña o día 8 de xaneiro de 2021, abríndose un prazo de dez días hábiles para a presentación de reclamacións ou alegacións. Finalizado este prazo o día 22 de xaneiro de 2021, constan no rexistro de entrada do Concello as seguintes reclamacións presentadas en prazo: Durante este período tamén se presentaron dúas renuncias ás axudas concedidas provisionalmente: as referidas aos expedientes BPEL000308 (renuncia rexistrada o día 9 de xaneiro de 2021 con nº 237) e BPEL000117 (renuncia rexistrada o día 3 de decembro de 2020 con nº 16493). Vista a proposta de resolución asinada o día 25 de xaneiro de 2021 polo Concelleiro de Promoción e Dinamización Económica, esta ALCALDÍA resolve o seguinte PRIMEIRO.- Avocar as competencias delegadas en materia de concesión de subvencións na Xunta de Goberno Local. SEGUNDO.- Desestimar a totalidade de alegacións presentadas polos seguintes motivos: 1. Reclamación expediente BPEL000361 (rexistro nº 449): solicita que se revise o anexo IX pois considera que pode existir un erro no baremo de puntos. No seu anexo IX identifícase como empresa enmarcada na economía social (cooperativas e sociedades laborais). Sen embargo, na documentación aportada aparece identificada como sociedade limitada (SL), e non como sociedade limitada laboral, polo que a valoración realizada na concesión provisional é correcta. Este expediente corresponde ao grupo III, do que foron desestimadas a totalidade de solicitudes na concesión provisional por falta de crédito orzamentario.2. Reclamación expediente BPEL000162 (rexistro nº 502): alega contra a súa desestimación por non ter o domicilio fiscal en Ribeira. Non acredita que na data de presentación de solicitudes tivera o domicilio fiscal en Ribeira, o que se pon de manifesto ademais xa que declara que procedeu ao seu cambio en data 12 de xaneiro de 2021.3. Reclamación expediente BPEL000322 (rexistros nº 511 e 514): alega contra a súa desestimación por non ter o domicilio fiscal en Ribeira. Para apoiar a súa reclamación presenta tarxeta de identificación fiscal con domicilio fiscal en Ribeira pero expedida o día 12 de xaneiro de 2021, e certificado de situación censal no mesmo sentido expedida o día 13 de xaneiro de 2021. Non se acredita, por tanto, o domicilio fiscal en Ribeira na data de presentación da solicitude, que era o momento no que se debía cumprir o mesmo.4. Reclamación expediente BPEL00009 (rexistro nº 781): alega contra a súa desestimación por non ter o domicilio fiscal en Ribeira. A alegación, máis que acreditar o domicilio fiscal en Ribeira, vai na liña de cuestionarse dita esixencia. Procede a súa desestimación por non acreditar o domicilio fiscal en Ribeira na data de presentación da solicitude.5. Reclamación expediente BPEL000282 (rexistro nº 907): solicita revisión do seu expediente coa intención de que sexa aprobado. Trátase dunha solicitude correspondente ao Grupo III, que foi correctamente valorada, pero desestimada, igual que todas as de esa grupo, por falta de crédito orzamentario. TERCEIRO.- Aceptar as renuncias correspondentes aos expedientes BPEL000117 e BPEL000308. CUARTO.- Conceder definitivamente estas axudas aos seguintes solicitantes: QUINTO.- Desestimar as seguintes solicitudes que cumpren os requisitos da convocatoria, pero que non son estimadas por pasarse a contía máxima do financiamento dispoñible fixado na convocatoria: SEXTO.- Desestimar as solicitudes seguintes, polas causas expostas en cada caso: S ÉPTIM O.- Conceder aos beneficiarios un prazo de xustificación que rematará o 31 de marzo de 2021, durante o cal terán que presentar a conta xustificativa regulada nas bases da convocatoria: - Xustificantes de gasto ou facturas electrónicas escaneadas. - Pagadas dentro do período subvencionable (do 1 de marzo ata o 31 de decembro de 2020) a través de medios de pago que se poidan acreditar documentalmente (tarxetas bancarias, talóns nominativos, transferencias bancarias.). Durante este prazo tamén deberán presentar o resto de documentación esixida nas bases e que non fora presentada ata o momento. OITAVO.- Publicar o presente Decreto no BOP da Coruña a efectos da notificación colectiva.” Esta resolución publicarase tamén na páxina web do Concello a título informativo. Este acordo de concesión ou denegación da subvención solicitada pon fin á vía administrativa, sendo aplicable o réxime de recursos establecido na Lei 39/15, do 1 de outubro, de procedemento administrativo común das administracións públicas. En Ribeira, a 26 de xaneiro do 2021 O Alcalde Manuel Ruiz Rivas